એક વાર એક ભક્ત ચંડીગઢથી તેમને મળવા આવ્યાં હતાં, તેઓ મહારાજજીની સ્મૃતિ વાગોળતા કહે છે, કે મારા પિતાજીએ નક્કી કર્યું હતું કે આજે તેઓ મહારાજજીને રામના દર્શન કરાવવા માટે કહેશે. તેઓ જયારે મહારાજજી પાસે પહોંચ્યા ત્યારે મહારાજજીએ તેમને દૂરથી જોતા જ બુમ પાડીને કહ્યું હતું કે,‘તું રામ માટે આવ્યો છે પણ હું તો આજે કૃષ્ણ સાથે બેઠો છું’. તેમના ભક્તનો આશ્ચર્યનો પાર ના રહ્યો.તેમની આ પ્રકારે મન વાંચી લેવાની શક્તિ તર્કસંગત વિજ્ઞાનની પણ કસોટી હતી. એવું કહેવાય છે કે તેઓએ હનુમાનજીની ખૂબ ભક્તિ કરી હતી, ઘણા ભક્તો તો તેમની સિદ્ધિઓને લીધે તેમને જ હનુમાનજીનું સ્વરૂપ માનતા હતાં અને આજે પણ માને છે.